Jutta Rabe

Jutta Rabe (s. 1955 Hampuri) on saksalainen toimittaja, joka tunnetaan M/S Estonian onnettomuuteen liittyvistä salaliittoteorioistaan. Hän on muun muassa kirjoittanut onnettomuutta käsittelevän kirjan Estonia : tragedia merelläRabe, Jutta: Estonia : tragedia merellä. Helsinki : Alfamer, 2002. . (). Kirjasta on myös tehty osittain tositapahtumiin perustuva elokuva, Itämeren arvoitus. Kirja ja elokuva käsittelee eräänlaista versiota Estonian onnettomuuteen liittyvistä salaliittoteorioista, jonka tunnetuimpiin kannattajiin Jutta Rabe myös kuuluu.
Hän ja amerikkalaismiljonääri Gregg Bemis, Jr. järjestivät tutkimusryhmänsä kanssa sukellusretkiä tuolloin jo haudaksi julistetulle hylylle. Raben mukaan tutkimusryhmän kuvamateriaali paljastaa M/S Estonian pohjassa olevat, pommi-iskuun viittaavat reiät.

Jutta Rabe on kertonut myös epäilyjään liittyen 10. elokuuta 2005 tapahtuneeseen Copterlinen helikopterionnettomuuteen Suomenlahdella Viron edustalla. Rabe on ilmoittanut aloittavansa omat tutkintansa onnettomuuteen liittyen. Onnettomuustutkintalautakunta tutki ja selvitti onnettomuuden, ja se julkaisi oman raporttinsa 11. elokuuta 2008.

Lähteet

Luokka:Saksalaiset toimittajat
Luokka:Saksalaiset kirjailijat
Luokka:Estonian uppoaminen
Luokka:Salaliittoteoreetikot
Luokka:Vuonna 1955 syntyneet
Luokka:Elävät henkilöt